open-index/open-wikipedia-markdown huggingface dataset:
Kristuksen ylösnousemuksen kirkko (Jyväskylä)

**Kristuksen ylösnousemuksen kirkko** on Jyväskylän ortodoksisen seurakunnan pääkirkko. Kirkko on valmistunut vuonna 1954, ja se vihittiin käyttöön saman vuoden lokakuun alussa. Kirkko sijaitsee Jyväskylässä Nisulan kaupunginosassa Taulumäen kirkon läheisyydessä.

Jyväskylän ortodoksinen kirkko oli ensimmäinen vuoden 1950 lain nojalla Suomeen pystytetty jälleenrakennuskauden kirkkoa. Kirkon suunnitteli arkkitehti Toivo Paatela, ja jälleenrakennustoimikunta halusi häneltä eräänlaiset ortodoksiseen perinteeseen pohjautuvan pienen kirkon tyyppipiirrustukset.
Kirkko on satulakattoinen pitkäkirkko ja kirkon yhteydestä löytyy myös erillisiä toimitiloja. Kirkko pyhitettiin Kristuksen ylösnousemuksen muistolle. Kirkon ikonostaasin on maalannut kirjailija Tito Colliander. Kirkkosalin takaosassa olevan ehtoollisen asettamista esittävän ikonin on maalannut Petros Sasaki.

## Lähteet

## Aiheesta muualla

* Keski-Suomen kirkot
Arja Lehtinen

**Arja Vellamo Paatsalo** (o.s. **Lehtinen**, s. 23. huhtikuuta 1936 Helsinki) on entinen suomalainen telinevoimistelija ja uimahyppääjä.

Arja Lehtinen sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 63:nneksi sekä yksittäisistä telineistä permannolla 41:nneksi, puomilla 52:nneksi, hypyssä parhaana suomalaisena 62:nneksi ja nojapuilla 95:nneksi . Hypyssä hän sijoittui parhaana suomalaisena 62:nneksi. Hän osallistui MM-kilpailuihin vuonna 1954.

Lehtinen edusti seuratasolla Helsingin Voimistelijoita, Helsingin Suomalaista Naisvoimisteluseuraa ja Helsingin Telinetyttöjä. Hän voitti Suomen mestaruuden moniottelussa vuosina 1954 ja 1955, hypyssä vuonna 1951 sekä nojapuilla ja puomilla vuonna 1954.

Arja Lehtinen kilpaili myös uimahyppääjänä edustaen Helsingin Uimareita. Hän saavutti SM-pronssia ponnahduslautahypyissä vuonna 1955.

Arja Paatsalon aviomies oli vuonna 1996 kuollut uinnin olympiaedustaja Pentti Paatsalo. He avioituivat vuonna 1957. Arja Paatsalon veljenpoika on jääkiekon maailmanmestari ja Stanley Cup -voittaja Jere Lehtinen.

## Lähteet

* 
* 

### Viitteet
Jääkiekon Elitserien-kausi 2008–2009

**Elitserien-kausi 2008–2009** oli Ruotsin jääkiekon pääsarjan Elitserienin 34. kausi. Kausi alkoi 15. syyskuuta 2008 ja päättyi  Färjestads BKn voittoon 28. helmikuuta 2009. 

## Runkosarjan joukkueet

Taulukossa lihavoidulla merkityt pisteet riittivät pudotuspelipaikkaan. 
## Pudotuspelit
### Puolivälierät
* Färjestads BK - Brynäs IF 4-0
* Linköpings HC-Skellefteå AIK 3-4
* Frölunda HC Luleå HC 4-1
* HV71-Timrå IK 4-3

### Välierät
*Färjestads BK Skellefteå AIK 4-0
* Frölunda HC - HV71 2-4
### Loppuottelu
Färjestads BK - HV71 4-1

## Lähteet
Rock Lee

**Rock Lee** on Masashi Kishimoton luoma fiktiohahmo Naruto-sarjassa. Lee on Konoha-kylän ninja ja Team Guy -ryhmän jäsen. Muita ryhmän jäseniä ovat Neji Hyuuga, Tenten ja Might Guy (ryhmän johtaja, engl. Might Guy). Lee ei pysty käyttämään ninjutsua tai genjutsua, joten hänen on ollut pakko keskittyä pelkästään taijutsuun eli kamppailulajeihin. Lee uneksii tulevansa täysikykyiseksi ninjaksi puutteistaan huolimatta. Lee on ihastunut Sakuraa Harunoon ja sanoo Sakuralle, että  suojelee tätä henkensä puolesta.
Stentor

**Stentor** oli kreikkalaisessa mytologiassa kreikkalainen sanansaattaja, jonka ääni oli yhtä voimakas kuin viidenkymmenen tavallisen miehen. Hänen nimensä on jäänyt elämään termissä **Stentorin ääni**, joka tarkoittaa puhumista epätavallisen voimakkaalla äänellä. Tosin hänet mainitaan ainoastaan kerran lyhyesti Homeroksen Iliaassa, jossa Hera ottaa tämän hahmon rohkaistakseen kreikkalaisia nousemaan taisteluun. Tämä merkitys oli vakiintunut jo Aristoteleen teoksessa *[[Politiikka (Aristoteles)|Politiikka]]*.

## Lähteet
Pro A (koripallo)

**Pro A** on Saksan toiseksi korkein koripallosarja. Ennen sarjan perustamista oli olemassa 2. Basketball-Bundesliga, mutta se lopetettiin kauden 2006-2007 jälkeen, jolloin perustettiin Pro A ja Pro B.

## Sarjasysteemi
Sarjan kaksi parasta joukkuetta nousevat Basketball-Bundesligaan ja kaksi huonointa putoavat Pro B:hen. Joukkueiden täytyy täyttää myös tiettyjä kriteereitä. Esimerkiksi:
* Seuran budjetin tulee olla vähintään 400&nbsp;000 euroa.
* Kotiareenan tulee vetää 1&nbsp;800 katsojaa.
* Pelikentällä täytyy olla koko ajan vähintään yksi saksalainen pelaaja
* Joukkueen pelaajista vähintään kuudella tulee olla Saksan kansalaisuus

## Pro A:n mestari

## Joukkueet kaudella 2009–2010

## Katso myös
*Basketball-Bundesliga

## Aiheesta muualla
*Virallinen kotisivu
Dick Wolf

**Richard ”Dick” Anthony Wolf** (s. 20. joulukuuta 1946) on yhdysvaltalainen televisiotuottaja. Hänet tunnetaan erityisesti tuottamastaan rikossarjasta *[[Kova laki]]* ja sen sisarsarjoista.

Wolfin luoma *Kova laki* on tällä hetkellä toiseksi pisimpään jatkunut draamasarja television historiassa. Wolf on toiminut vastaavana tuottajana alkuperäisessä sarjassa ja sen kaikissa spin-offeissa (*[[Kova laki: Erikoisyksikkö]]*, *[[Kova laki: Rikollinen mieli]]* ja *[[Kova laki: Oikeuden ratkaisu]]*, *[[Kova laki: Los Angeles]]*). Wolfin tuotantoyhtiö Wolf Films tuotti vuonna 2003 Oscar-palkitun, syyskuun 11. päivän iskuja käsittelevän dokumenttielokuvan *Twin Towers*.

Vuonna 2007 Wolf sai tähden Hollywood Walk of Famelle. Hän on myös Monacon kunniakonsuli ja aktiivisesti mukana maan vuotuisen televisiofestivaalin järjestämisessä.

Wolf on luonut myös neljä Chicago-aiheista sarjaa *[[Chicago Fire (televisiosarja)|Chicago Fire]]*, *[[Chicago P.D.]]*, *[[Chicago Med]]* ja *[[Chicago Justice]]*.

Wolf on julkaissut neljä kirjaa, Kova laki -sarjaan liittyvän *Law & Order: Crime Scenes* ja trillerit *The Intercept*, *The Execution* ja *The Ultimatum*.

## Lähteet

## Aiheesta muualla
*
Luettelo postuumeista Oscar-palkinnon voittajista ja ehdokkaista

Tämä on **luettelo [[postuumi|postuumeista]] [[Oscar-palkinto|Oscar-palkinnon]] voittajista ja ehdokkaista**. Ehdolla on ollut 64 henkilöä, joista 16 on voittanut. Yhteensä eri ehdokkuuksia on kertynyt 79. Lisäksi 14 henkilöä on voittanut erikoispalkinnon kuolemansa jälkeen.

Ensimmäinen postuumi ehdokas oli käsikirjoittaja Gerald Duffy vuonna 1929 ja ensimmäinen voittaja oli kirjailija-käsikirjoittaja Sidney Howard vuonna 1940. Viimeisin postuumisti palkittu on tuottaja-apulaisohjaaja Adam Somner vuonna 2026.

Viisi henkilöä on ollut ehdokkaana kahtena perättäisenä vuotena: säveltäjä Jerome Kern (1946 ja 1947), puvustaja Gile Steele (1952 ja 1953), näyttelijä James Dean (1956 ja 1957), lavastaja William A. Horning (1959 ja 1960) ja sanoittaja Howard Ashman (1992 ja 1993). Horning on ainoa henkilö, joka on voittanut kahdesti ja perättäisinä vuosina. 

Varsinaisiin Oscar-palkintoihin on ollut ehdolla kahdeksan naista: näyttelijä Jeanne Eagels (1930), käsikirjoittajat Tess Slesinger (1946), Carol Sobieski (1992) ja Bridget O’Connor (2012), lavastaja Gretchen Rau (2007), puvustajat Marit Allen (2008) ja Eiko Ishioka (2013),  ja dokumenttielokuvaaja Gail Dolgin (2012). 

Ensimmäisen erikoispalkinnon voittanut on näyttelijä Douglas Fairbanks vuonna 1940 ja viimeisin muusikko-tuottaja Quincy Jones vuonna 2025. Näyttelijä Audrey Hepburn on ainoa postuumisti erikoispalkinnon voittanut nainen.

Luettelossa ei ole niitä henkilöitä, jotka eivät alun perin olleet virallisia ehdokkaita ja kuolivat ennen kuin Yhdysvaltain elokuva-akatemia päätti myöntää heille takautuvasti Oscar-palkinnon. Esimerkiksi Dalton Trumbo palkittiin 17 vuotta kuolemansa jälkeen Oscarilla elokuvasta *[[Loma Roomassa]]* vuonna 1993. Alun perin parhaan tarinan Oscar-palkinto jaettiin Ian McLellan Hunterille. Hunter toimi kuitenkin vain Trumbon "edustajana", sillä Hollywoodin mustalla listalla oleva Trumbo ei voinut saada nimeään ehdokaslistaan. 

## Voittajat
Kaikki postuumisti voittaneet henkilöt
### Varsinaiset palkinnot

### Erikoispalkinnot

## Ehdokkaat
Kaikki postuumisti ehdokkaina olleet henkilöt
 

 

## Huomautukset

## Lähteet
Bam Bam Bigelow

**Scott Charles "Bam Bam" Bigelow** (1. syyskuuta 1961 Asbury Park, New Jersey – 19. tammikuuta 2007 Hudson, Florida) oli yhdysvaltalainen showpainija. Hänet muistetaan kaljusta, tatuoidusta päästään, liekkikuvioisesta puvustaan sekä huomattavasta koostaan (191&nbsp;cm, 177&nbsp;kg). Charles kuoli vuonna 2007 kotonaan Floridassa. Kuoleman syyksi selvisi myöhemmin huumeiden yliannostus.

Bigelow paini Extreme Championship Wrestlingin, World Championship Wrestlingin ja World Wrestling Federationin riveissä. Hän oli myös maailmanmestari ja kantoi ECW World Heavyweight Championship -vyötä.

## Aiheesta muualla
* Online World of Wrestling Profile
* 

## Lähteet
James Heuga

**James Frederic Heuga** (23. syyskuuta 1943 – 8. helmikuuta 2010) oli yhdysvaltalainen alppihiihtäjä. Hän sai vuonna 1964 Innsbruckin talviolympialaisissa pronssia pujottelusta. Hän sairastui olympiapronssin jälkeen MS-tautiin, joka alkoi oireilla vuonna 1967. Sairastumisestaan huolimatta Heuga kilpaili vielä vuoden 1968 talviolympialaisissa.

Heuge perusti vuonna 1984 The Heuga Center for Multiple Sclerosis -järjestön.

## Lähteet

## Aiheesta muualla
* The Heuga Center for Multiple Sclerosis
Solifer Export

**Solifer Export** oli suomalaisen Solifer-tehtaan mopomalli, jota valmistettiin vuodesta 1960 aina 70-luvun alkuvuosiin. Tämän "alkuperäisen" Solifer Exportin lisäksi nimeä on käytetty 70-luvun lopulla täysin erilaisen mallin sekä 2000-luvulla eräiden kaukoidässä valmistettujen moposkoottereiden myyntinimenä.

## Historiaa

Solifer Export julkistettiin Suomessa maaliskuun ensimmäisenä päivänä vuonna 1960 valtavan ennakkokohun säestämänä. Sen on suunnitellut Arabia-keramiikkatehtaalla muotoilijana työskennellyt Richard Lindh. Sen nimen julkisti suzuki moottoripyörien ja mopojen maahantuoja Aarne Silander. Mopo voitti elinkaarensa aikana monia palkintoja kansainvälisissä näyttelytilaisuuksissa.

Exportista piti tulla vientituote ja sitä vietiinkin mm. Ruotsiin ja Englantiin. Englannin vienti tyrehtyi kuitenkin yhteen erään, ilmeisesti ostajan maksuvaikeuksista johtuen, ja muutenkin vienti jäi odotettua paljon vähäisemmäksi.

Vuonna 1961 Solifer Export sai uuden Solifer Express -moottorin. Moottori oli valmistettu hollantilaisessa Motorenfabriek Pluvier -tehtaassa eikä sillä ollut nimensä lisäksi muita yhteyksiä aiempaan Express-moottoriin. Moottori sai kansan suussa lisänimen “kuumapää”; nimitys johtui moottorin taipumuksesta ylikuumentua ja tämän vuoksi leikata kiinni. Värivalikoima säilyi niukkana: sininen ja punainen. Värivalikoima laajeni vasta vuonna 1963, jolloin tuli kullanruskea ja valkoinen runko; valkoiseen runkoon oli moottorin suojapellit ja etulokasuoja saatavana pastellinsinisenä, tiilenpunaisena tai tummansiniharmaana. Viimeinen “kuumapäämalli” oli kolmivaihteinen vuonna 1964, jolloin Thermomat-moottori jo tuli jatkamaan Pluvier-moottorien sarjaa.

Vuosina 1962–64 Solifer Exportia tehtiin ajoviimajäähdytteisen moottorin rinnalla myös puhallinjäähdytteisenä. Moottorina käytettiin itävaltalaisen Puchin lisenssillä Jugoslaviassa valmistettua Tomos-moottoria. Moottori oli ulkonäöltään yhtenevä Puch-moottorin kanssa mutta osat eivät kuitenkaan olleet vaihtokelpoisia keskenään. Tomos-moottorista kokeiltiin useita eri versioita mutta ne eivät laadullisesti vastanneet Soliferin tarpeita. Tomoksen käytöstä luovuttiin vähin äänin vuonna −64. Vuonna −62 oli Tomos-moottorisessa Exportissa maalatut vanteet ja tavarateline, myöhemmät mallit erosivat vain moottorinsa osalta, −64 mallin ollessa jo Thermomat-moottorilla.

Vuonna 1971 Tomos palasi Exportin moottoriksi Thermomat-moottorin tuotannon loputtua. Moottori oli nyt ajoviimajäähdytteinen ja laadukkaampi kun aiemmat M-102- ja M-103-puhallinmallit. Vuonna 1973 Exportin runkoon lisättiin jarruvalo ja siihen vuoteen Exportin tarina katkesikin moneksi vuodeksi kunnes vuonna 1979 esiteltiin täysin uusi malli, Export Automat.

## Lähteet
* *Mopedit Suomessa 50-, 60- ja 70-luvuilla, Osa 1 Solifer*. Alfamer Kustannus Oy 1995, 2002. 
### Viitteet
Lucie Böhm

**Lucie Böhm** (nyk. **Rothauer**, s. 12. lokakuuta 1974) on itävaltalainen suunnistaja ja maailmanmestari. Aktiivivuosinaan hän edusti ruotsalaista IFK Lidingöä.

Böhm voitti pikamatkan maailmanmestaruuden Grimstadissa 1997. Kaksi vuotta myöhemmin Invernessissä hän voitti MM-hopeaa pikamatkalla. EM-kilpailuissa Böhm on parhaimmillaan sijoittunut neljänneksi pitkällä matkalla ja viidenneksi sprintissä.

## Lähteet
HMS Bonaventure (31)

**HMS Bonaventure** (viirinumero 31) oli Britannian kuninkaallisen laivaston Dido-luokan ilmatorjuntaristeilijä.

## Valmistus

Alus tilattiin osana vuoden 1936 laivastoohjelmaa Scotts Shipbuilding and Engineering Companyltä, missä köli laskettiin 30. elokuuta 1937. Alus laskettiin vesille 19. huhtikuuta 1939 ja otettiin palvelukseen 24. toukokuuta 1940.

## Palvelus
Palvelukseen otettaessa alus liitettiin Kotilaivastoon. Alukselle asennettiin tutkajärjestelmä lokakuussa 1940. Alus saattoi WS-saattueita. Saattue WS5a joutui 25. joulukuuta 1940 Saksan laivaston risteilijän *[[Admiral Hipper]]in* hyökkäyksen kohteeksi, mutta *Bonaventure* ei kärsinyt vaurioita. Pian tämän jälkeen alus siirrettiin Välimerelle, jossa se osana operaatio Excessin Force F:ää joutui Italian laivaston torpedoveneiden *[[RN Circe|Circen]]* ja *[[RN Vega|Vegan]]* hyökkäyksen kohteeksi Pantellarian eteläpuolella. Seuranneessa taistelussa *Bonaventure* upotti 10. tammikuuta 1940 *Vegan*.

Alus suojasi Välimeren laivastoon liitettynä Maltan saattueita ja se vaurioita 22. maaliskuuta lähelle osuneesta lentopommista Maltalla.  Alus osallistui Kreikan operaatioihin. Aluksen ollessa 31. maaliskuuta suojaamassa saattuetta Aleksandriasta Kreikkaan siihen osui italialaisen sukellusveneen *Ambran* laukaisema torpedo. Osuma upotti aluksen Kreetan eteläpuolelle.

## Lähteet
*

### Viitteet
Puutiaiset

**Puutiaiset** (Ixodidae) on punkkien tunnetuin heimo. Se on lahkonsa ainoa heimo. Puutiaisiin kuuluu noin 900 lajia, jotka jaetaan noin 18 sukuun. 

Aikuisilla puutiaisilla on kahdeksan jalkaa. Koiraat ovat mustia, naarailla on punainen vatsapuoli. Niiden muodonmuutosketjussa munasta tulee toukka, siitä nymfi ja siitä sukukypsä aikuinen. Sekä nuoruusmuodot että aikuiset imevät verta villieläimistä, kotieläimistä tai joskus myös ihmisistä.

Puutiaiset saattavat tartuttaa tauteja purressaan ihmistä. Ne levittävät borrelioosia ja puutiaisaivotulehdusta,  jänisruttoa ja joitakin muita tauteja.  

## Sukuja
*Amblyomma
*Anomalohimalaya
*Archaeocroton
*Bothriocroton
*Cosmiomma
*Dermacentor
*Haemaphysalis
*Hyalomma
*Ixodes
*Margaropus
*Nosomma
*Rhipicentor
*Rhipicephalus
*Robertsicus

## Lähteet

## Aiheesta muualla
*Laji.fi: Ixodidae
*University of Michigan, Animal Diversity Web (ADW): Ixodidae 
*UniProt: Taxonomy - Ixodidae (hardbacked ticks) 
*Iowa State University, Bug Guide: Family Ixodidae - Hard Ticks 
*Global Biodiversity Information Facility (GBIF): Ixodidae
Aihe

**Aihe**, **motiivi** tai **teema** on taideteoksen lähtökohtana oleva ajatus tai ympäristöstä löytyvä esikuva. Motiivi voi olla muotoaihe, taideteoksen hallitseva idea tai teema. Aihe on esimerkiksi rohkeus, ystävyys tai yhteistyön merkitys.

## Katso myös

* Aihe- ja motiivihistoria

## Lähteet
Brännbacka

**Brännbacka** on venevalmistaja alun perin Keski-Pohjanmaalta Luodosta. Brännbacka on valmistanut useita eri venemalleja, puuveneitä sekä lasikuituveneitä.

## Venemallit
HUOM! Kaikkia malleja ei ole listattuna.
Nireus

**Nireus** () oli kreikkalaisessa mytologiassa usean mieshahmon nimi.

* Nireus, Poseidonin ja Kanaken poika.
* Nireus, Kharopoksen ja nymfi Aglaiaksen poika, joka hallitsi kuninkaana Symeä ja osaa Knidiasta, osallistui Troijan sotaan kreikkalaisten puolella. Hän purjehti Troijaan komentaen Symen joko kolmea tai kuuttatoista alusta. Nireus oli tunnettu komeudestaan jääden toiseksi ainoastaan Akhilleukselle, mutta taisteluihin hän oli arka. Hänet surmasi taistelussa joko Eurypylos tai Aineias.

## Muita merkityksiä
* 173086 Nireus, troijalainen asteroidi

## Lähteet
Päätösteoria

**Päätösteoria** on keino käyttää tilastollisia menetelmiä valintatilanteissa, joissa eri vaihtoehtojen seurauksiin liittyy epävarmuutta. Tyypillisesti erilaisten lopputulosten tuottama hyöty kvantifioidaan, ts. esitetään lukuina, ja lasketaan vaihtoehtoisten päätösten tuottaman hyödyn odotusarvo.

## Esimerkki

*Päätöksentekijän on valittava kahdesta vaihtoehdosta. Vaihtoehto 1 tuottaa 90&nbsp;% todennäköisyyden voittaa 1000 euroa ja 10&nbsp;% todennäköisyyden jäädä täysin ilman voittoa. Vaihtoehto 2 takaa 30&nbsp;% todennäköisyyden voittaa 10000 euroa ja 70&nbsp;% todennäköisyyden jäädä ilman voittoa. Kumpi vaihtoehto on parempi?*

Suoraviivainen tapa ratkaista ongelma on laskea voitetun rahasumman odotusarvo vaihtoehdoille 1 ja 2. Vaihtoehdossa 1 se on 0{,}90\cdot 1000\,\euro = 900\,\euro ja vaihtoehdossa 2 se on 0{,}30\cdot 10\,000\,\euro = 3000\,\euro. Siten vaihtoehtoa 2 voisi pitää parempana. Joissain tilanteissa päätöksentekijälle voi kuitenkin olla erityisen tärkeää voittaa edes pieni rahasumma, ja tällöin vaihtoehto 1 voi olla subjektiivisesti parempi. Tällaista tilannetta voidaan mallintaa siten, että hyötyä ei pidetä suoraan verrannollisena voitettuun rahamäärään, vaan saatu hyöty kasvaa vähitellen loivemmin voittosummaa kasvatettaessa. Tällaista päätöksentekijää kutsutaan riskejä vältteleväksi. Vastaavasti päätöksentekijä, joka on valmis ottamaan suuren riskin suuremman voittosumman takia, kutsutaan riskihakuiseksi.

## Sovelluksia

Päätösteoriaa voidaan soveltaa taloustieteessä, teknisessä suunnittelussa, lääketieteessä ja muilla aloilla joissa tehdään päätöksiä joihin liittyy riskejä. Päätösteoriaan ja siihen liittyviin peliteoriaan ja riskianalyysiin kohdistui suurta kiinnostusta kylmän sodan aikaan, jolloin suurvallat halusivat välttää tuhoisan ydinsodan joutumatta silti joustamaan liikaa vastapuolen vaatimuksiin.

## Lähteet

## Aiheesta muualla
Rein Taaramäe

**Rein Taaramäe** (s. 24. huhtikuuta 1987 Tartto) on virolainen maantiepyöräilijä. Hän aloitti ammattilaisuransa 2008, ja edusti Cofidis-tallia vuoteen 2014. Kaudella 2015 hän kilpaili Astana Teamissä, 2016–2017 Katjuša-joukkueessa, 2018–2020 Direct Énergiessä, 2021–2024 Intermarché-Wantyssa ja vuodesta 2025 lähtien Kinan Racing Teamissa.

Taaramäe voitti GP Ouest-France -kilpailun nuorten sarjan vuonna 2006. Seuraavana vuonna hän voitti Circuit des Ardennes -kilpailun neljännen etapin ja saavutti hopeaa alle 23-vuotiaiden EM-kilpailujen aika-ajossa Sofiassa. Vuonna 2008 hän voitti Tour de l'Avenir -kilpailun kuudennen osuuden sekä kaksi etappia GP du Portugal -kilpailussa.

Taaramäe voitti vuonna 2009 Baskimaan ympäriajon mäkikilpailun ja sijoittui kolmanneksi Tour de Romandien kokonaiskilpailussa. Hän voitti Viron mestaruuden sekä aika-ajossa että maantieajossa. Elokuussa hän voitti Tour de l'Ain -ajon kokonaiskilpailun ja viidennen etapin. Vuonna 2010 hän sijoittui kolmanneksi Katalonian ympäriajossa.

Taaramäe sijoittui Pariisi–Nizza-ajon 2011 kokonaiskilpailussa neljänneksi ja voitti nuorten kilpailun. Critérium Internationalissa hän oli kolmas. Hän voitti Viron aika-ajomestaruuden. Ranskan ympäriajossa hän sijoittui 11:nneksi ja nuorten kilpailussa toiseksi. Espanjan ympäriajossa 2011 hän voitti 14. etapin. 

Taaramäe sijoittui Vuelta a Andalucían kokonaiskilpailussa toiseksi 2012. Hän voitti Viron-mestaruuden aika-ajossa 2012 ja maantieajossa 2013. Hän voitti Turkin ympäriajossa 2014 kolmannen etapin ja sijoittui kokonaiskilpailussa toiseksi. Hän voitti samana vuonna Tour du Doubs -kilpailun.

Taaramäe voitti 2015 Vuelta a Murcia -kilpailun sekä Vuelta a Burgosin ja Arctic Race of Norwayn kokonaiskilpailut. Richmondin MM-kilpailuissa hän oli maantieajossa neljästoista. 

Taaramäe voitti Italian ympäriajossa 2016 vuoristossa ajetun 20. etapin 52 sekunnin erolla Darwin Atapumaan. Muutama viikko myöhemmin hän voitti kokonaiskilpailun ja toisen etapin Slovenian ympäriajossa. Vuonna 2018 hän sijoittui Ranskan ympäriajossa kymmenennellä etapilla kolmanneksi ja Coppa Agostoni -kilpailussa toiseksi. Hän voitti aika-ajon Viron-mestaruuden 2019. Seuraavana vuonna hän voitti mäkikirikilpailun Ruandan ympäriajossa. Hän voitti aika-ajon Viron-mestaruuden 2021.

Taaramäe voitti kolmannen etapin Espanjan ympäriajossa 2021 ja nousi samalla kokonaiskilpailun johtoon kahden etapin ajaksi. Hän sijoittui vuonna 2022 Italian ympäriajon neljännellä etapilla kolmanneksi ja voitti Viron aika-ajomestaruuden. Saman vuoden Espanjan ympäriajossa hän oli kahdeksannella etapilla kolmas. Hän voitti aika-ajon Viron-mestaruuden 2023, 2024 ja 2025 sekä Grand Prix Ordu -kilpailun 2025. Hän voitti Tour of Sharjah -kilpailun kokonaiskilpailun ja toisen etapin 2026.

## Lähteet
* Profiili www.cyclingarchives.com 
* Saavutukset  www.cyclingbase.com 

### Viitteet
Gunnar Domeij

**Gunnar Domeij** (s. 18. elokuuta 1976) on ruotsalainen salibandymaalivahti. Hän saavutti salibandyn maailmanmestaruuden vuosina 2004 ja 2006.

## Ura
Vuoden 2006 MM-kisojen jälkeen Domeij oli valmis lopettamaan uransa kauteen 2005–2006, mutta teki paluun pelikentille siirtyessään helmikuussa 2007 1-divisionassa pelaavaan Örnsköldsvikiin. Hän vietti seurassa yhteensä kaksi kautta, jonka jälkeen Domeij siirtyi takaisin Ruotsin pääsarjaan tammikuussa 2010 Umeån riveihin.

## Saavutukset
*Maailmanmestaruus: 2004, 2006

**Henkilökohtaiset**
*Ruotsin Superliigan paras maalivahti: 2005, 2006

## Lähteet

## Aiheesta muualla
* Gunnar Domeij innebandy.se sivustolla  
* Gunnar Domeij Örnsköldsvikin sivustolla
Suippopyrstöpeippo

**Suippopyrstöpeippo** (*Poephila acuticauda*) on Australiasta kotoisin oleva loistopeippoihin kuuluva varpuslintu. Laji on myös suosittu lemmikkilintuna.

## Koko ja ulkonäkö
Kooltaan suippopyrstöpeippo on noin 17&nbsp;cm. Suippopyrstöpeipon pää on väriltään sinertävän harmaa. Päässä on nokasta silmiin ulottuva musta juova. Nokka on keltainen tai punainen. Selkä ja vatsa ovat vaaleanpunertavan ruskeat. Kurkussa on musta alue. Ylä- ja alaperät ovat valkoiset ja alaperässä kulkee alaspäin suippeneva leveä musta pystyraita. Pyrstö on musta ja kaksi keskimmäistä höyhentä ovat pidentyneet. Koirassuippupyrstöpeipon kurkun musta alue on hieman suurempi kuin naaraalla, mutta sukupuolet muistuttavat niin paljon toisiaan,, että tämäkään ei aina riitä määrittämään linnun sukupuolta.

## Elinympäristö
Suippopyrstöpeippoa tavataan alueelta, joka ulottuu Länsi-Australian osavaltiosta Fitzroy River-joelta Carpentarianlahdelle Queenslandin osavaltioon. Lajin luontaiset elinympäristöt ovat kuivat savannit, joilla voi kasvaa myös eukalyptuspuita.

## Elintavat ja lisääntyminen
Suippopyrstöpeipot elävät pieninä ryhminä, joissa yksittäiset parit pysyvät lähellä toisiaan. Pesimäaika on sadekaudella. Pesän laji rakentaa puuhun ruohoista, kasvien kuiduista ja höyhenistä. Naaras munii pesään viidestä kuuteen munaa. Hautominen kestää noin kaksi viikkoa ja poikaset poistuvat pesästään noin kolmen viikon kuluttua kuoriutumisestaan Vanhemmat ruokkivat poikasiaan hyönteisravinnolla.

## Ravinto
Suippopyrstöpeippojen ravinto koostuu pääasiassa heinien, kuten *[[Eragrostis]]*-suvun lajien, siemenistä. Ruokansa lintu etsii maasta. pesimäkaudella suippopyrstöpeipot kuitenkin vaihtavat ravinnokseen lähes pelkästään muurahaiset ja termiitit.

## Lemmikkinä
Suippupyrstöpeipot vaativat suurikokoisen häkin. Yhdessä häkissä ei kannata pitää useampaa kuin yhtä suippopyrstöpeippoparia, koska parien välille voi tulla kiivaita taisteluita. Muiden peippolajien kanssa lintu kuitenkin tulee hyvin toimeen lukuun ottamatta sen lähisukulaisia naamioseeprapeippoa (*Poephila personata*) ja nyökyttäjäpeippoa (*Poephila cincta*).

Suippopyrstöpeipot voivat pesiä, joko itse rakentamaansa ruohopesään tai käyttää hyödykseen pesintälaatikkoa. Lajia ruokitaan esimerkiksi hirssin siemenillä. Poikasille on tarjolla oltava esimerkiksi hyönteisten toukkia tai matoja.

## Lähteet
Mahé

**Mahé** on Seychellien suurin saari. Sen pinta-ala on 155&nbsp;km² ja se on 25&nbsp;km pitkä. Mahélla sijaitsee Seychellien pääkaupunki Victoria ja Seychellien taloudellinen keskus. Saaren asukasluku on 80&nbsp;000 asukasta, mikä on 90&nbsp;% koko valtion väkiluvusta. Saari on saanut nimensä ranskalaisen Bertrand-François Mahé de La Bourdonnais’n mukaan, joka toimi kuvernöörinä Mauritiuksella. Valtaosa väestöstä on keskittynyt saaren itäisille ja pohjoisille osille. Saaren kansainvälinen lentoasema avattiin vuonna 1971. Mahélla on yli 75 hiekkarantaa, ja lisäksi se on myös vuoristoinen. Sen korkein kohta on Morne Seychellois (905&nbsp;m). 

## Kuvia

Image:Victoria (Seychelles).jpg|Mahén ja Seychellien pääkaupunki Victoria
Image:Maheview.jpg|Mahé
Image:Seychelles 019.JPG|Rantaa
Image:Seychelles 003.JPG|Rantaa


## Aiheesta muualla
Aldabrachelys

**Aldabrachelys** on maakilpikonnien heimoon kuuluva suku. Sen kolmesta lajista kaksi on kuollut sukupuuttoon. Ainoa nykyisin tavattava laji on Seychelleiltä peräisin oleva aldabranjättiläiskilpikonna (*Aldabrachelys gigantea*), joka jaetaan neljään alalajiin. Alalajeista kaksi on säilynyt vain vankeudessa ja yksi on kuollut kokonaan sukupuuttoon. Yksi alalaji on vaarantunut, ja se elää vielä Aldabran atollilla Seychelleillä. Aldabranjättiläiskilpikonna liitetään usein sukuun *[[Geochelone]]*, ja sen alalajeja pidetään usein erillisinä lajeina. Aikaisemmin myös Madagaskarilla eli kaksi *Aldabrachelys*-suvun lajia, *[[Aldabrachelys abrupta]]*, joka kuoli sukupuuttoon noin vuonna 1200 jaa., sekä *[[Aldabrachelys grandidieri]]*, joka hävisi noin vuonna 884 jaa..

## Lajit ja alalajit
* †*[[Aldabrachelys abrupta]]* – Tavattiin Madagaskarilla, hävinnyt.
* Aldabranjättiläiskilpikonna (*Aldabrachelys gigantea*)
** *[[Aldabrachelys gigantea arnoldi]]* – Tavataan ainoastaan vankeudessa, hävinnyt luonnosta Seychelleillä.
** †*[[Aldabrachelys gigantea daudinii]]* – Tavattiin Seychelleillä, hävinnyt.
** *[[Aldabrachelys gigantea gigantea]]* – Tavataan alkuperäisenä Seychelleillä, vaarantunut.
** *[[Aldabrachelys gigantea hololissa]]* – Tavataan ainoastaan vankeudesta, hävinnyt luonnosta Seychelleillä.
* †*[[Aldabrachelys grandidieri]]* – Tavattiin Madagaskarilla, hävinnyt.

## Lähteet

## Aiheesta muualla
* Afrikkanet
Lorna Luft

**Lorna Luft** (s. 21. marraskuuta 1952 Santa Monica, Kalifornia, Yhdysvallat) on yhdysvaltalainen näyttelijä ja Emmy-ehdokas. Hänet tunnetaan muun muassa minisarjasta *[[Tähtitarina: Judy Garland]]* (2001) ja televisiosarjoista *[[Sheriffi McCloud]]*, *[[Trapper John, M.D.]]*, *[[Murhasta tuli totta]]* ja *[[Caroline (televisiosarja)|Caroline]]*. Luft esiintyy nykyisin keskusteluohjelmamassa *[[Loose Women]]*, jossa hän on ollut mukana vuodesta 2004.

## Ehdokkuudet
* Emmy (2001)

## Yksityiselämä
Luft on ollut kaksi kertaa naimisissa. Ensin hän oli naimisissa Jake Hookerin kanssa vuodet 1977–1993. Nykyisin hän on naimisissa Colin Freemanin kanssa. Hänellä on kaksi lasta Hookerin kanssa. Luft on näyttelijä Judy Garlandin tytär, hänen isänsä oli näyttelijä Sidney Luft.

## Aiheesta muualla
* Lorna Luftin kotisivut  
*
Voulpaix

**Voulpaix** on Ranskan kunta Aisnen departementissa Pohjois-Ranskassa. Kunnassa on arviolta 416 asukasta (vuonna 2013) ja sen pinta-ala on 11,55 neliökilometriä. 

## Lähteet

## Aiheesta muualla
Brian True-May

**Brian True-May** on englantilainen tuottaja. Hän on tuottanut televisiosarjoja *[[Midsomerin murhat]]*, *[[Totuus ei pala]]* ja *[[Ultimate Force]]*. Hän on tuottanut myös elokuvan *[[The Vacillations of Poppy Carew]]* (1995).

## Aiheesta muualla
*
Sulanviirikaija

**Sulanviirikaija** (*Prioniturus verticalis*) on Filippiineillä elävä uhanalainen kaijalaji.

## Koko ja ulkonäkö
Sulanviirikaija on noin 35&nbsp;cm pitkä. Aikaisemmin sen katsottiin olevan vuoriviirikaijan alalaji. Kuten kaikilla viirikaijoilla, on silläkin pidentyneet keskimmäiset pyrstösulat, joiden päässä on ikään kuin lusikka tai lasta. Sen höyhenpuku on pääosin vihreä, alapuolelta vaaleamman kellanvihreä. Myös naama on vihreä, päälaki on sininen ja sen keskellä on punainen laikku. Pidentyneet pyrstösulat ovat mustat ja sinikiiltoiset. Sukupuolet ovat muuten samannäköisiä mutta naaraalta puuttuu päälaen punainen laikku. Nokka on vaalean siniharmaa ja kärjestä valkoinen, iiris tummanruskea ja jalat siniharmaat. Nuori lintu muistuttaa naarasta mutta siltä puuttuvat pyrstösulkien "lusikat".

## Esiintyminen
Sulanviirikaija elää Filippiinien lounaisosassa Jolon saaristossa, jossa sitä on tavattu kuudella saarella.  Sen populaatio on kooltaan 250–1&nbsp;000&nbsp;yksilöä. Laji on ollut aikaisemmin yleinen, mutta on nykyisin erittäin uhanalainen. Taantumisen pääasiallisina syinä ovat lähes täydellinen metsien hävitys ja istuttaminen öljypalmulle, sekä asutuksen ja maanviljelyn suunnittelematon kasvu.

## Elinympäristö
Laji elää vain alavien maiden metsissä, myös mangrovemetsissä, mutta ei ihmisasutuksen tuntumassa.

## Lisääntyminen
Pesintä tunnetaan puutteellisesti. Pesä on puun tai kannon kolossa.

## Ravinto
Sulanviirikaija syö ainakin hedelmiä.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust 
* Birdbase.hokkaido  

### Viitteet
Larsmo Bollklubb

**Larsmo Bollklub** eli **LBK** on jalkapalloseura Luodon kunnasta Pohjanmaan maakunnasta. Seuran miesten edustusjoukkue pelaa kaudella 2019 Nelosessa.

Larsmo Bollklubb perustettiin vuonna 1952. Seura pelasi ensimmäisen kerran III divisioonassa kaudella 1970, mutta putosi saman tien nelosvisioonaan, kuten kävi myös toisella Kolmosen kaudella 1973. Seura pelasi kolmosdivisioonassa jälleen kaudella 1978 sijoittuen lohkossaan kolmanneksi. Seuraavana vuonna LBK voitti lohkonsa ja kukistettuaan karsintaottelussa Rovaniemen Pallon nousi II divisioonaan. 

LBK jäi historiansa toistaiseksi ainoalla kakkosen kaudellaan 1980 lohkonsa viimeiseksi saaden kauden aikana vain kuusi pistettä. Seuraavat kaksi kautta joukkue pelasi kolmosdivisioonassa, kunnes putosi neljänteen divisioonaan. Sittemmin joukkue putosi aina viidenteen divisioonaan saakka. Parinkymmenen vuoden tauon jälkeen LBK pelasi jälleen Kolmosessa kausilla 2002 ja 2003. Suomen Cupissa seura on edennyt parhaimmillaan viidennelle kierrokselle 1983.

Naisten jalkapallotoiminta alkoi LBK:ssa vuonna 1974. Seura nousi aluesarjasta I divisioonaan kevään 1988 karsinnoissa. Vuonna 1989 LBK sijoittui I divisioonan pohjoislohkossa toiseksi ja seuraavalla kaudella kolmanneksi. Naisten joukkueen toiminta jouduttiin kuitenkin lopettamaan taloudellisista syistä 1991.

## Lähteet
*Larsmo Bollklubb – Historia  
### Viitteet

## Aiheesta muualla
*Virallinen sivusto
Landric

**Landric** tai **Landeric** (k. 613) oli Neustrian major domus noin 604–612. Landric tuki Neustrian kuningatar Fredegundaa tämän taistelussa Austrasian Brunhildea vastaan. Vuonna 592 hän taisteli Brinnacumissa Brunhilden poikaa, Austrasian ja Burgundin kuningas Kildebert II:sta vastaan. Landricin seuraaja major domuksen virassa oli Gundoland. Landric ja Gundoland olivat ilmeisesti veljeksiä.

## Lähteet
Suomen elokuvateatteriliitto

**Suomen elokuvateatteriliitto – SEOL ry** (, ) on vuonna 1938 perustettu elokuvateatterialan etujärjestö. Se on Suomen Filmikamari ry:n jäsen.

Yhdistyksen tarkoituksena on toimia julkista elokuvateatteritoimintaa harjoittavien yksityisten ja yhteisöjen ammatillisena järjestönä ja valvoa jäsenten yhteisiä etuja ja oikeuksia.

Elokuvateatteriliiton hallituksen puheenjohtajana toimii Aku Jaakkola (Bio Rex Oy) ja varapuheenjohtajana Tarja Piiroinen (Savon Kinot Oy). Toiminnanjohtajana on Tero Koistinen.

Yhdistyksen nimi oli vuoteen 1983 saakka *Suomen elokuvateatterinomistajain liitto – Finlands Biografägareförbund ry*. Liiton alkuperäisestä nimestä muistuttaa yhdistyksen nimen virallinen lyhenne *SEOL*.

## Lähteet
Jussi Wickström

**Jussi Wickström** (s. 4. toukokuuta 1983) on suomalainen kitaristi. Hän soittaa kitaraa suomalaisessa viikinki- ja folkmetalliyhtyeessä Turisas. Yhtyeen ensimmäisellä albumilla *[[Battle Metal]]illa* Wickström soitti myös bassoa ja kontrabassoa.
Euroliiga 2008–2009 Final Four

**Euroliiga 2008–2009 Final Four** oli Euroliiga 2008–2009 kauden viimeinen osa, jossa neljä joukkuetta kilpailivat toisiaan vastaan. Ensimmäisenä pelipäivänä pelattiin semifinaalit ja toisena pelipäivänä pelataan pronssipeli ja finaali. Pelit pelattiin 1. toukokuuta ja 3. toukokuuta. Kaikki pelit pelattiin Berliinissä sijaitsevassa O2 Worldissa. Finaaliottelussa Panathinaikos BC voitti CSKA Moskovan.

## Taustaa
### Ennen pelejä
Final Four televisioitiin 171 massa, jolloin se tavoitti noin 1,7 miljardia taloutta. Kahden kreikkalaisjoukkueen kohtaamiseen oli varauduttu 650 järjestysmiehellä ja 600 poliisilla. Kreikasta tulleita faneja arvitoitiin tulevan jopa 5000 ensimmäiseen peliin, jonka takia muun muassa kolikkojen käyttö oli kokonaan kiellettyä hallin sisäpuolella. Berliinissä järjestettiin samanaikaisesti vuosittainen vasemmiston mielenosoitus ja maassa juhlittiin työläisten päivää.

### Pelien jälkeiset tapahtumat
6. toukokuuta Euroliiga aloitti käsittelyn Panathinaikosin toiminnalle finaaleissa. Rikkomuksiin kuuluivat muun muassa tuomareihin kohdistuneet aggressiot ja solvaaminen, Euroliigan henkilökunnan herjaaminen ja peliareenaan kohdistuneet vahingonteot.
Kesäkuussa 2009 Euroliiga langetti Panathinaikosille 150&nbsp;000 euron sakot, sekä CSKA Moskovalle 6&nbsp;000 euron sakot finaalin tapahtumista.

## Areena
O2 World on ALBA Berlinin ja Eisbären Berlinin kotihalli. Hallin rakennustyöt aloitettiin vuonna 2005 ja se valmistui vuonna 2008. Areenan katsojakapasiteetti on koripallopeleissä 14&nbsp;800, mutta Final Fourissa se oli vain 13&nbsp;238.

## Final Four

## Tulokset
### Semifinaalit

### Pronssipeli

### Finaali

** Joukkueiden kolme parasta pistemiestä merkitty. Pisteiden lisäksi levypallot on merkitty.*

## Lähteet

## Aiheesta muualla
*Virallinen kotisivu
*Euroliiga Final Four Berlin 2009
Rapatti

**Rapatti** oli suomalainen 1990-luvulla toiminut elektronista musiikin sävyistä rap-musiikkia esittävä yhtye. Yhtyeen jäsenet olivat Kristian Maukonen, Jari "Numi" Nummelin ja Antero "Antsa" Rönkä.

Yhtye syntyi, kun Maukonen oli viettämässä iltaa Nummelinin ja Rönkän kanssa. He päättivät tehdä demon, jonka lähettivät muutamalle levy-yhtiölle. He tekivät lopulta levytyssopimuksen Columbia Recordsin kanssa. Esikoisalbumi *Egotrippi* julkaistiin vuonna 1991. 

Seuraavana vuonna ilmestyi toinen studioalbumi *L*, jonka julkaisi Poko Records. Vuonna 1993 julkaistiin Johanna Kustannuksen Dr. Jam-levymerkillä vielä minialbumi *Dingo Esque*, joka sisälsi coverversioita Dingo-yhtyeen kappaleista.

## Diskografia

### Albumit
* Egotrippi (1991)
* L (1992)
* Dingo Esque (1993)

## Lähteet

## Aiheesta muualla
*
CO Transports

**Club Olympique des Transports** () on tunisialainen jalkapalloseura, joka perustettiin vuonna 1966. Sen kotistadion on Stade Ali Belhouane, joka sijaitsee Mellassinessa, Tunisissa. Seura on sijoittunut parhaimmillaan toiseksi Tunisian pääsarjassa ollessaan tasapisteissä Espérancen kanssa kaudella 1987–1988. Mestaruus lopulta ratkesi maalieroon. Samalla kaudella se voitti Tunisian cupin voittamalla loppuottelussa Club Africainin.

## Historia
Seura sai alkunsa heinäkuussa 1945, kun Mustapha Achour yhdessä ryhmänsä, sekä pyöräilijä Jilani Ben Othmanin ja urheilujohtajan Belhassen Chaarin kanssa perustivat "En-Najah Sportsin". Vuonna 1960 joukkue yhdistyi "El Hilal Sports du Den-Denin" kanssa, jonka myötä uuden seuran nimestä tuli "Club Olympique Tunisien". Kuusi vuotta myöhemmin joukkue yhdistyi jälleen tällä kertaa "Association Sportive des Traminotsin" kanssa, jonka myötä seuran nykyinen nimi "Club Olympique des Transports" sai alkunsa 29. kesäkuuta 1966.

CO Transports pelasi pitkään 27 vuoden ajan Tunisian pääsarjassa, mutta putosi pian sarjatasoa alemmaksi joukkueen siirtyessä Tunisissa sijaitsevaan Mellassine alueelle. Tunisin aluekunta ei kyennyt enää täyttämään pääsarjan vaatimia ammattilaistason vaatimuksia ja joukkue pudotettiin neljänteen divisioonaan Ligue Amateur 4:een. Kaudella 2007–2008 CO Transports nousi Ligue Professionnelle 3:een.

## Saavutukset
* Tunisian cup: 1988

## Tunnettuja entisiä pelaajia
*  Mohieddine Habita
*  Ali Kaabi
*  Farouk Ben Sliman
*  Houcine Ayari

## Aiheesta muualla
* CO Transports Goalzz.comissa
Bodhidharma (yhdistys)

**Bodhidharma ry** on vuonna 1947 perustettu Suomen vanhin buddhalainen yhdistys. Yhdistyksen alkuperäinen nimi oli Buddhismin ystävät – Buddhismens Vänner ry. Bodhidharma ry:n toimintaan kuuluvat buddhalaisuuden opiskelu, mietiskelyharjoitukset, retriittien ja buddhalaisten juhlien järjestäminen sekä yhteisbuddhalainen toiminta Suomessa. Bodhidharma ry kuuluu Suomen Buddhalaiseen Unioniin. Yhdistys pitää myös yllä yhteyksiä maahanmuuttajabuddhalaisten kanssa, kuten thai-yhteisön ja burmalaisten kanssa. 

Bodhidharma ry:n henkisenä ohjaajajana toimii munkki Tae Hye sunim (Mikael Niinimäki). Hänellä on munkkivihkimys useasta eri buddhalaisesta traditiosta. Hän asuu Musang am -nimisessä temppelissä Italiassa.

Bodhidharma ry:n mietiskelyharjoitus perustuu korealaiseen sŏn (zen) -traditioon. Yhdistyksessä harjoitetaan myös theravada-perinteen mukaisia harjoituksia, esimerkiksi lempeyden mietiskelyä eli mettaa.

Yhdistys toimii Buddhalainen Keskus Sammon tiloissa Helsingin Hakaniemessä yhdessä neljän muun buddhalaisen harjoitusryhmän kanssa.

## Katso myös
* Luettelo Suomen buddhalaisista yhteisöistä

## Aiheesta muualla
* Bodhidharma ry
* Buddhalaisuus Suomessa
* Italian Bodhidharma-yhdistys
Hanna Varis

**Hanna Leena Kristiina Varis** (3. toukokuuta 1959 Kuusankoski) on suomalainen taidemaalari ja taidegraafikko.

Varis on valmistunut 1990 taiteen maisteriksi Taideteollisesta Korkeakoulusta. Vuosina 2006-2009 hän jatko-opiskeli kansainvälisessä liikkuvassa yliopistossa: NUROPE, Nomadic University for Art, Philosophy and Enterprise in Europe (www.nurope.eu). Hän on pitänyt yli 50 yksityisnäyttelyä ja osallistunut yli sataa yhteisnäyttelyyn kotimaassa sekä ulkomailla.Hänen töitään on merkittävissä kokoelmissa niin kotimaassa kuin ulkomaillakin, muun muassa Kiasmassa, Amos Andersonin taidemuseossa, Helsingin kaupungin taidemuseossa ja Eduskunnan kokoelmissa sekä ulkomailla Wienin Albertina-museossa.

Varis on myös tehnyt graafista suunnittelua, muun muassa taittoa Taide-lehdelle ja Imagelle.

## Lähteet

## Aiheesta muualla
*Hanna Variksen kotisivu
Cristian Molinaro

**Cristian Molinaro** (s. 30. heinäkuuta 1983 Vallo della Lucania, Salernon maakunta, Italia) on italialainen Serie A:ssa ja Saksan Bundesliigassakin pelannut jalkapalloilija, pelipaikaltaan puolustaja. Kaudella 2019–2020 hän edustaa Serie B:ssä pelaavaa Frosinonea.

Molinaro aloitti pelaamisen juniorina vuonna 2000 Salernitana Calciossa, jonka edustusmiehistöön Serie B -tasolle hän siirtyi 2002. Vuosina 2005–2007 hän pelasi AC Sienan miehistössä ja näin korkeimmalla sarjatasolla Serie A:ssa. Vuonna 2007 hän siirtyi Juventukseen. Kausina 2010–2014 hän edusti saksalaisseura VfB Stuttgartia.
Annika Billstam

**Annika Billstam** (s. 8. maaliskuuta 1976) on ruotsalainen suunnistuksen maailmanmestari. Seuratasolla hän edustaa IFK Lidingöä. Aikaisemmin hän on edustanut OK Linneä ja Järfälla OK:ta.

Ensimmäisissä MM-kilpailuissaan Kiovassa 2007 Billstam saavutti viestihopeaa joukkuetovereinaan Emma Engstrand ja Helena Jansson. Keskimatkalla hän sijoittui 30:nneksi. Seuraavana vuonna Olomoucin MM-kilpailuissa hän sai pitkällä matkalla ja viestissä pronssia. Viestijoukkueessa hänen kanssaan juoksivat Sofie Johansson ja Helena Jansson. Miskolcin MM-kilpailuissa 2009 Billstam kilpaili vain pitkällä matkalla ja sijoittui 11:nneksi. Trondheimin MM-kilpailuissa 2010 hän sijoittui viidenneksi keskimatkalla ja 11:nneksi pitkällä matkalla sekä saavutti viestissä pronssia. Savoien MM-kilpailuissa 2011 hän voitti kultaa pitkällä matkalla lähes 4,5 minuutin erolla tšekki Dana Brožkováan. Lisäksi Billstam sai pronssia viestissä ja sijoittui yhdeksänneksi keskimatkalla. Lausannen MM-kilpailuissa 2012 hän saavutti hopeaa viestissä sekä pronssia sprintissä ja pitkällä matkalla ja sijoittui keskimatkalla kuudenneksi. Sotkamon MM-kilpailuissa 2013 hän saavutti avausmatkalla sprintissä hopeaa sekä sijoittui keskimatkalla kuudenneksi ja viestissä neljänneksi. Trentinon MM-kilpailuissa Billstam voitti keskimatkan maailmanmestaruuden  ja saavutti pronssia Ruotsin viestijoukkueessa.  

Suunnistuksen EM-kilpailuissa Billstam saavutti viestipronssia Falunissa 2012. Maailmancupissa hän sijoittui neljänneksi vuosina 2008 ja 2011.

Annika Billstamin avopuoliso on ranskalainen, suunnistuksen moninkertainen maailmanmestari Thierry Gueorgiou.

## Lähteet
Aku Ankka Jumbo

**Aku Ankka Jumbo** on Sanoma Media Finlandin (aiemmin Helsinki Median) vuosina 1999–2016 julkaisema sarjakuvakirjasarja. Se sisältää enimmäkseen Aku Ankka -lehdissä ja aikaisemmissa sarjakuva-albumeissa julkaistuja sarjoja.  Kirjojen koko on suurempi kuin Aku Ankan taskukirjojen ja sivumäärä on 416 sivua. 

Kirjoissa on esiintynyt muissa julkaisuissa harvoin nähtyjä sarjakuvasarjoja, kuten Basil Hiiri ja Ankronikka.

## Luettelo kirjoista

|}

## Lähteet
* Inducks: Aku Ankka Jumbo

### Viitteet
Krasnoarmeisk

**Krasnoarmeisk** on

* Krasnoarmeisk, kaupunki Moskovan alueella
* Krasnoarmeisk, kaupunki Saratovin alueella
* Pokrovsk (aiemmin venäjäksi *Krasnoarmeisk*), kaupunki Donetskin alueella
* Taiyšanin kaupungin entinen nimi.
Mehdi Bennani

**Mehdi Bennani** (, *Mahdī Bannānī*; s. 25. elokuuta 1983 Fès, Marokko) on marokkolainen autourheilija. Hän aloitti kilpa-ajouransa 11-vuotiaana kartingin parissa. Bennani kilpailee tällä hetkellä WTCC kilpasarjassa BMW:llä, Proteam Motorsport -tallissa.

## Lähteet

## Aiheesta muualla
* Virallinen sivusto 
* Mehdi Bennani WTCC:n sivustolla 
* Mehdi Bennani Driver Databasessa
Juan Carlos Navarro

**Juan Carlos Navarro Feijoo** (s. 13. kesäkuuta 1980 Sant Feliu de Llobregat, Barcelona) on espanjalainen koripalloilija. Hänen seurajoukkueensa on FC Barcelona. 

## Ura
Navarro pelasi juniorina FC Barcelonan juniorijoukkueissa ja teki ensiesiintymisensä pääsarjassa vuonna 1997. Hän pelasi Barcelonassa kymmenen vuoden ajan ja voitti Korac Cupin, neljä kertaa Espanjan liigan, kolme kertaa Espanjan Cupin sekä kerran Euroliigan mestaruuden. Vuonna 2003 kun joukkue voitti Euroliigan, saavutti se myös halutun tripla-mestaruuden voitettuaan myös Espanjan liigan ja cupin. 

Navarro ilmoittautui vuoden , vaikka olikin kärsinyt loukkaantumisista. Hieman yllättäen Washington Wizards varasi hänet numerolla 40. Wizards kuitenkin myi Navarron Memphis Grizzliesiin. Navarro siirtyi NBA:han vasta vuonna 2007. Hän teki 10,9 pistettä ja otti 2,6 levypalloa ottelua kohden ollen samalla yksi joukkueensa parhaista kolmen pisteen heittäjistä. Vaikka hänellä olikin ollut hyvä vuosi NBA:ssa, päätti hän lähteä takaisin Barcelonaan.  Navarro teki Barcelonan kanssa viiden vuoden mittaisen sopimuksen. 

## Lähteet

## Aiheesta muualla

* Euroliigan pelaajaprofiili 
* NBA:n pelaajaprofiili 
* Profiili FIBA Archive
Ripuli

**Ripuli** on oire, jossa ulosteen mukana poistuu tavallista runsaammin vettä. Se on tila, jossa uloste on löysää tai vetistä. Ripulin alkamiseksi määritellään vähintään kolmen vetisen tai löysän ulosteen ulostaminen päivän sisällä.  

Ripuli voi johtua nesteen imeytymisen heikkenemisestä, sen "vuotamisesta" takaisin suoleen, tai suolen liikkeiden voimakkaasta lisääntymisestä, jolloin vesi ei ehdi imeytyä. Tämän seurauksena uloste on löysää tai vetistä ja ulostustarve lisääntyy.

Ripulin tavallisimpia aiheuttajia ovat virukset (esimerkiksi norovirukset tai muut kalikivirukset) ja bakteerit (esimerkiksi stafylokokki, jonka erittämä toksiini aiheuttaa ruokamyrkytyksen, jonka seurauksena on äkillinen ripuli). Tunnetaan myös *dietäärinen* ripuli, jollaiseksi voidaan laskea esimerkiksi liiasta makeisten syönnistä aiheutunut ripuli, *[[iatrogeeninen]]* ripuli, joka voi aiheutua ulostuslääkkeistä sekä *rasvaripuli* tai *sappihapporipuli*, jotka ovat oireita muista taudeista.

Sokerialkoholeista sorbitoli (E-koodi E420), mannitoli (E421), maltitoli (E965) ja laktitoli (E966) voivat aiheuttaa ripulia etenkin suurina annoksina.

Vakavaan ripuliin voi jopa kuolla. Likaisesta vedestä tarttuvan ripulin aiheuttama nestehukka on yleisin lasten kuolinsyy kehitysmaissa. Siihen kuolee vuosittain noin 1,8 miljoonaa alle viisivuotiasta lasta.

## Ripulin hoito

Ripulia on hoidettu perinteisesti opioideilla, koska ne hillitsevät ruoansulatusjärjestelmän toimintaa. Suomessa käytetään nykyisin loperamidia. Suomessa myytiin jopa oopiumia sisältävää ripulilääkettä ilman reseptiä vuoteen 2008 asti, jonka jälkeen sen valmistus lopetettiin. 

Yhdysvalloissa on saatavilla ilman reseptiä Paregoric-tinktuuraa, joka sisältää oopiumiuutetta ja kamferia.

Vakavassa ripulissa kehosta poistuu ripulin mukana runsaasti vettä, mikä johtaa kehon kuivumiseen ja nestehukkaan. Ripulista kärsivän on huolehdittava riittävästä nesteytyksestä. Veden sekaan lisätään ruokasuolaa ja tavallista sokeria. Kehitysmaiden ripulikuolemia voitaisiin estää nimenomaan tällä sokerin, suolan ja puhtaan veden seoksella. Vakavasta ripulista kärsivälle voidaan antaa nesteytystä myös tiputuksessa.

## Katso myös
* Keliakia
* Norovirukset
* Antibioottiripuli
* Kolera
* Salmonella

## Lähteet

## Aiheesta muualla

* Ripuli, Hus.fi 
*Jukka Lumio: Turistiripuli eli matkaripuli (terveyskirjasto.fi)
* Pertti Mustajoki: Pitkittynyt (krooninen) ripuli (terveyskirjasto.fi)
* Pertti Mustajoki: Keliakia (terveyskirjasto.fi)
*Jukka Lumio: Ruokamyrkytys (terveyskirjasto.fi)
*Jukka Lumio: Norovirus (terveyskirjasto.fi)
*Jukka Lumio: Yersinia-infektiot (yersinioosi ja rutto) (terveyskirjasto.fi)
*Pertti Mustajoki: Laktoosi-intoleranssi (terveyskirjasto.fi)
*Pertti Mustajoki: Sienisokerin aiheuttamat vatsavaivat (trehaloosi-intoleranssi) (terveyskirjasto.fi)
Raimo Heiskanen

**Raimo Valmari Heiskanen** (9. heinäkuuta 1922 Viipuri – 4. huhtikuuta 2000 Vantaa) oli suomalainen kenraalimajuri, joka toimi pitkään Suomen rauhanaikaisen sotilastiedustelun rakentajana.

## Sotilasura
Heiskanen pääsi ylioppilaaksi Helsingin V yhteiskoulusta vuonna 1941. Kouluvuosina hän toimi suojeluskunnassa ja talvisodan kotijoukoissa. Vähän ennen jatkosodan alkamista hän aloitti varusmiespalveluksensa. Hän valmistui Kadettikoulusta vuonna 1943 ja palveli Jalkaväkirykmentti 8:ssa. Sodan jälkeen Heiskanen toimi Pohjois-Norjan avustamiskomitean yhteysupseerina sekä Rajavartiostossa Rovaniemellä, Ylitorniolla ja Onttolan varuskunnassa Pohjois-Karjalassa. Hän valmistui Sotakorkeakoulusta vuonna 1955 (ye-upseeri 1956). Heiskanen siirtyi vuonna 1959 Pääesikuntaan toimistoesiupseeriksi rakentamaan tiedusteluorganisaatiota muun muassa Risto Hyvärisen ja Lauri Sutelan kanssa. Hän toimi tarkastusosastolla, joka sittemmin muutti nimensä tiedusteluosastoksi, 23 vuotta, kunnes jäi eläkkeelle vuonna 1982. Hän oli vuosina 1965–1969 Varsovassa sotilas-, laivasto- ja ilmailuasiamiehenä ja isännöi kotonaan lukuisia Kylmän sodan eri osapuolien sotilasasiamiesten tapaamisia. Kotimaahan palattuaan hän toimi tiedusteluosastolla toimistopäällikkönä sekä vuodesta 1972 lähtien tiedustelupäällikkönä aina vuoteen 1982 asti, jolloin siirtyi eläkkeelle.

### Ylennykset
*Vänrikki 1942
*Luutnantti 1943
*Kapteeni 1949
*Majuri 1959
*Everstiluutnantti 1965
*Eversti 1971
*Kenraalimajuri 1976 

### Kunniamerkit
Suomen Leijonan 1.lk komentajamerkkiSuomen Valkoisen Ruusun 1.lk ritariristiVapaudenristin 4.lk miekkojen keraPohjantähden ritarikunta 1.lk komentajamerkkiSotilasansiomitaliRajavartiolaitoksen ansioristiTalvisodan muistomitaliJatkosodan muistomitaliPuolustusvoimien kultainen ansiomitaliRajavartiolaitoksen kultainen ansiomitali

## Siviilissä
Heiskanen toimi 1960-luvulla *[[Sotilasaikakauslehti|Sotilasaikakauslehden]]* toimittajana. Hän kirjoitti useita lehtiartikkeleita ja ohjesääntökäsikirjoituksia sekä käänsi vieraskielisiä tekstejä. Eläkevuosinaan hän kirjoitti kolme kirjaa sotien ajan päämajan tiedustelusta ja operatiivisesta osastosta sekä pienen pamfletin noottikriisistä ja Neuvostoliiton Suomea kohtaan 1970-luvulla harjoittamasta painostuksesta. Otava julkaisi Raimo Heiskasen elämäkerran Pertti Suomisen kirjoittamana syksyllä 2012.

### Julkaisuja
* *[[Saadun tiedon mukaan...: Päämajan johtama tiedustelu 1939–1945|Saadun tiedon mukaan..: Päämajan johtama tiedustelu 1939–1945]]*, 1989
* *Noottikriisi ja yhteiset sotaharjoitukset*, 1993
* *Stella Polaris*, 1994
* *Talvisodan operaatioiden johtaminen ja edellytysten luominen sodankäynnille Päämajan operatiivisen osaston näkökulmasta*, 1996

## Lähteet
* 
* Kuka kukin on 1978, s. 206 (Viitattu 8.12.2019)

### Viitteet